इंटरनेट पर काम करने वालों को लिए ऐसे वीडियो बड़ी सिरदर्दी साबित होते हैं जो साउंड के साथ अपने आप प्ले हो जाते हैं। इससे यूजर का कॉन्सनट्रेशन भंग होता है और काम से फोकस खराब हो जाता है, लेकिन हो सकता है कि आने वाले दिनों में यूजरों को इस तरह की अनचाही समस्या से छुटाकारा मिल जाए। दरअसल, Google Chrome का नया अपडेट ‘Chrome 66’ आ रहा है। कुछ ही हफ्तों में यह उपलब्ध होगा। यह यूजरों को सुविधा देगा कि वे चाहें तो साउंड वाले ऑटो प्ले वीडियो बंद कर दें। अगर ऐसा होता है तो निश्चित तौर पर यूजर्स को बड़ी राहत मिलेगी। गूगल विंडोज और एंड्रॉयड के लिए Chrome 66 बीटा अपडेट ला रहा है। इसमें कई यूजर फ्रेंडली ऑप्शन होंगे। इससे मीडिया ऑटो प्लेबैक से राहत मिलेगी और विंडोज पर ब्राउजर क्रैश में कमी आएगी। इसमें क्रोम होम डुपलेक्स और एंड्रॉयड एेप में मॉडर्न डिजाइन के टैब जोड़े जाएंगे।